नई दिल्ली। अमेरिकी डॉलर के मुकाबले गिरते रुपये को थामने और चालू खाते के घाटे (सीएडी) को काबू रखने की कोशिशों में जुटी सरकार के लिए महंगाई चुनौती बन रही है। महंगे होते पेट्रोल व डीजल के अलावा गेहूं और आलू जैसी खाद्य वस्तुओं के भाव में तेजी आने से थोक महंगाई दर सितंबर में बढ़कर 5.13 प्रतिशत हो गयी है। थोक महंगाई को काबू रखने के लिए केंद्र को अर्थव्यवस्था में आपूर्ति सुचारु बनाए रखने के उपायों पर जोर देना होगा।